มันนี่ทูเดย์
แห่สมัคร กอช.เพียบ
14 ต.ค. 2559

แห่สมัคร กอช.เพียบ
นายสมพร จิตเป็นธม เลขาธิการคณะกรรมการกองทุนการออมแห่งชาติ หรือ กอช. แจ้งว่า ผลการรับสมัครสมาชิกวัยใกล้เกษียณอายุ 50 ปีขึ้นไป และผู้สูงอายุ หลังครบกำหนดระยะเวลาตาม พ.ร.บ.การให้สิทธิแก่ผู้สมัครสมาชิก กอช.บางกรณี มีสมาชิกเพิ่มขึ้นกว่า 7.2 หมื่นราย นับจากต้นเดือน ก.ย.ถึงวันที่ 25 ก.ย. 2559 โดยยอดรวมสมาชิกมีถึง 5.12 แสนราย เติบโต 16.6% โดยสมาชิกในกลุ่มผู้มีอายุมากกว่า 50 ปีขึ้นไป มีสัดส่วนเพิ่มขึ้นจาก 46% เป็น 53%
ทิศทางธุรกิจประกัน
ม.ล.จิรเศรษฐ ศุขสวัสดิ์ อุปนายกฝ่ายวิชาการ สมาคมประกันชีวิตไทย เปิดเผยว่า ระหว่างวันที่ 11-15 ต.ค.นี้ จะมีการประประชุม 28th East Asian Insurance Congress (the 28th EAIC) ที่เขตบริหารพิเศษมาเก๊าแห่งสาธารณรัฐประชาชนจีน เพื่อแลกเปลี่ยนข้อมูลและความรู้ทางธุรกิจประกันภัย ทั้งในเรื่องของการส่งเสริมธุรกิจและการกำกับดูแล ตลอดจนทิศทางและแนวโน้มการเติบโตของธุรกิจ โดยปีนี้มีภาคธุรกิจเอกชน รวม 12 ประเทศในเอเชียเข้าร่วมด้วย